Cuneiform Tablet Kt 88/k 113 (AKT 7a 69)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB i-dí-a-bi-im DUMU šu-ku-bi₄-im KIŠIB šu-sú-en₆ DUMU bu-za-zu KIŠIB en-um-a-šur DUMU kà-ri-a KIŠIB en-na-nim DUMU a-zu-a 3 ma-na 15 GÍN KÙ.BABBAR ṣa-ru-pá-am i-ṣé-er en-na-nim DUMU a-zu-a a-šur-SIPA i-šu iš-tù ḫa-muš-tim ša ì-lí-a-lim ú ú-ṣú-ur-ša-a-šur ITU.KAM áb-ša-ra-ni li-mu-um bu-zu-zu 1 ma-na 5 GÍN KÙ.BABBAR a-na ša-na-at i-ša-qal a-na ša-ni-tim ša-tim 1 ma-na 5 GÍN i-ša-qal a-na ša-li-iš-tim ša-tim 1 ma-na 5 GÍN i-ša-qal šu-ma i-na u₄-mì-šu ma-al-ú-tim lá iš-qú-ul a-na 1 ma-na-im 1.5 GÍN.TA i-na ITU.KAM ṣí-ib-tám ú-ṣa-áb ta-aḫ-sí-is-tum a-ni-tum me-eḫ-ra-at ṭup-pì-im ḫa-ar-mì-im ša ḫu-bu-ul en-na-nim